Under ski-VM 2019 i østerrikske Seefeld vant han storbakkerennet i Bergiselbakken i Innsbruck, foran landsmannen Karl Geiger. Han hoppet også på det tyske laget som tok gull i lagkonkurransen for mikslag. Der hoppet han sammen med Katharina Althaus, Juliane Seyfarth og Karl Geiger. Sammen med Geiger, Stephan Leyhe og Richard Freitag vant Eisenbichler også mennenes lagkonkurranse for Tyskland.